CELEX: 62015CN0079
Language: hu
Date: 2015-02-20 00:00:00
Title: C-79/15. P. sz. ügy: A Törvényszék (második tanács) T-400/10. sz., Hamász kontra Tanács ügyben 2014. december 17-én hozott ítélete ellen az Európai Unió Tanácsa által 2015. február 20-án benyújtott fellebbezés

4.5.2015   
            
            
               HU
            
            
               Az Európai Unió Hivatalos Lapja
            
            
               C 146/17
            
         A Törvényszék (második tanács) T-400/10. sz., Hamász kontra Tanács ügyben 2014. december 17-én hozott ítélete ellen az Európai Unió Tanácsa által 2015. február 20-án benyújtott fellebbezés
   (C-79/15. P. sz. ügy)
   (2015/C 146/25)
   Az eljárás nyelve: francia
   
      Felek
   
   
      Fellebbező: az Európai Unió Tanácsa (képviselők: B. Driessen, G. Étienne meghatalmazottak)
   
      A többi fél az eljárásban: Hamász, Európai Bizottság
   
      A fellebbező kérelmei
   
   
               —
            
            
               A Bíróság helyezze hatályon kívül a Törvényszék T-400/10. sz. ügyben hozott ítéletét;
            
         
               —
            
            
               hozzon végleges határozatot a jelen fellebbezés tárgyát képező kérdésekről;
               és
            
         
               —
            
            
               kötelezze a T-400/10. sz. ügy felperesét a Tanács által az elsőfokú eljárás során és a jelen fellebbezés keretében felmerült költségek viselésére.
            
         
      Jogalapok és fontosabb érvek
   
   Fellebbezésének alátámasztása érdekében a fellebbező a következő jogalapokra hivatkozik.
   Először is a fellebbező úgy véli, hogy a Törvényszék tévesen alkalmazta a jogot az elfogadott intézkedések időszakos felülvizsgálatának érdekében a nyilvános információk Tanács általi felhasználásával kapcsolatban tett értékelése tekintetében.
   Másodszor a fellebbező azt rója fel a Törvényszéknek, hogy utóbbi tévesen alkalmazta a jogot, mivel nem állapította meg, hogy egyrészt az Amerikai Egyesült Államok, másrészt pedig az Egyesült Királyság hatáskörrel rendelkező hatóságainak a határozatai elegendő jogalapot képeznek a Hamász listára történő felvételéhez.